Totoo ba na Pilipino ang lumikha ng ILOVEYOU virus?
Oo, si Onel de Guzman ng Manila ang lumikha ng ILOVEYOU virus na sumira sa maraming kompyuter noong 2000. Nilikha niya ito upang kuhanin ang password ng ibang user para magamit ang kanilang mga Internet account dahil nahirapan siyang maghanap ng pambayad sa paggamit ng Internet noon. 

Hindi nakasuhan si de Guzman dahil wala pang mga batas noon sa Pilipinas na nagbabawal ng paggawa ng mga virus at malware. Ipinatupad ng Kongreso ang E-Commerce Law noong Hulyo 2000 upang hindi na maulit ang pangyayaring ito.